
KĖDAINIŲ RAJONO SAVIVALDYBĖS TARYBA

SPRENDIMAS
DĖL PASTATO PERDAVIMO ASOCIACIJAI KĖDAINIŲ RAJONO SKAISTGIRIŲ BENDRUOMENĖS CENTRUI
	
2022 m. balandžio 29 d. Nr. TS-151
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Kėdainių rajono Skaistgirių bendruomenės centro 2022 m. vasario 3 d. prašymą „Dėl statinio suteikimo panaudos pagrindais“, Kėdainių rajono savivaldybės taryba n u s p r e n d ž i a:
1. Perduoti asociacijai Kėdainių rajono Skaistgirių bendruomenės centrui (kodas 300792559) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausantį 76 kv. m užstatyto ploto ūkinį pastatą, plane pažymėtą 2I1p, unikalus numeris 5398-6003-5023, esantį Kėdainių r. sav., Josvainių sen., Skaistgirių k., Liepų g. 23. Turto panaudojimo paskirtis – tenkinti gyvenamosios vietovės bendruomenės viešuosius poreikius.
2. Sutikti, kad asociacija Kėdainių rajono Skaistgirių bendruomenės centras remontuotų panaudos teise valdomą turtą.
3. Įgalioti Kėdainių rajono savivaldybės administracijos Josvainių seniūnijos seniūną pasirašyti 1 punkte nurodyto pastato panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

